Mi t-selkeɣ ad tent-ɣummeɣ ad alint, imir ad tent-sewwaɣ deg tḍajint neɣ deg tkuzint n weɣrum ; ṭaqqa i tḍajint i t-sewwayeɣ. Arekti n temtunt kifkif-it akked urekti n lesfenǧ d acu kan ur asnxeddem ara asemsel mi ara t-nseww, yerna nezmer ad ten-nseww s lfarina weḥd-s ama d tamtunt ama d lesfenǧ. Lesfenǧ xedmeɣ itteffeɣ-d iseεεu aftat, ula d tisfeǧtin timɣurent, s 40 n tesfenǧtin tzemreḍ ad teččareḍ takajut talemmast, yerna ad tεemmer akken tezyen, ur tettseḍḥiḍ ara ma tewwiḍ-tt i walebεaḍ.